Audronė Bliujienė

Audronė Bliujienė (g. 1954 m. kovo 26 d. Kaune) – Lietuvos archeologė.

 Biografija 
1972 m. baigė Kauno 7-ąją vidurinę mokyklą, 1977 m. – Vilniaus universiteto Istorijos fakultetą, įgijo istoriko, istorijos ir visuomenės mokslų dėstytojo specialybę. 1997 m. Vilniaus universitete apgynė disertaciją „VIII–IX a. kuršių moterų papuošalų ornamentika“, humanitarinių mokslų daktarė.

1977–1985 m. Trakų istorijos muziejaus vyr. mokslinė bendradarbė. 1985–2005 m. Lietuvos dailės muziejaus restauratorė, direktoriaus pavaduotoja, vyr. muziejininkė. 2002–2005 m. Vilniaus universiteto Istorijos fakulteto Archeologijos katedros lektorė. Nuo 2005 m. Klaipėdos universiteto Baltijos regiono istorijos ir archeologijos instituto vyresnioji mokslo darbuotoja ir Humanitarinių mokslų fakulteto Istorijos katedros lektorė.KU BRIAI tinklalapis 2009 m. Klaipėdos universiteto senatas suteikė docentės pedagoginį vardą.KU Senato 2009 m. gruodžio 18 d. nutarimas

Lietuvos archeologijos draugijos narė.Audronė Bliujienė. Lietuvos archeologijos draugija 

 Mokslinė veikla 
Pagrindinė mokslinių interesų sritis – baltų kultūra ir socialinis, ekonominis bei kultūrinis Baltijos jūros regiono kontekstas. Vadovavo archeologinėms ekspedicijoms:
 1982–1985 m. Alinkos pilkapynas, Trakų rajonas
 1987–2000 m. Užpelkių kapinynas, Kretingos rajonas
 1998 m. Lazdininkų kapinynas, Kalnalaukis, Kretingos rajonas
 2002 m. Ėgliškių-Andulių kapinynas, Kretingos rajonas
 2002 m. Dvylių kapinynas, Klaipėdos rajonas
 2006 m. Žvalgomieji archeologiniai tyrinėjimai Palangos savivaldybės teritorijoje (Anaičiai, Nemirseta, Užkanavė, Paliegiriai)

 Bibliografija 
 Vikingų laikų kuršių papuošalų ornamentika, monografija, Vilnius, 1999 m.
 Universalus svastikos simbolis baltų archeologinėje medžiagoje // Liaudies kultūra, 2000/4, Vilnius, p. 16–27.
 Lokalių Europos puošybos stilių įtaka I tūkstantmečio vidurio baltų genčių ornamentikai // Iš baltų kultūros istorijos, Vilnius, 2000, p. 99–111.
 I tūkstantmečio vidurio baltų genčių ornamentikos bruožai (geometriniai ir realistiniai zoomorfiniai motyvai) // Lituanistica. Nr.1(45), Vilnius, 2001, p. 3–26.
 Baltų zoomorfinis stilius // Lietuvos archeologija/21, Vilnius, 2001, p. 205–226.
 The Main Stylistic Features of the Baltic Crossbow Brooches in the Migration Period // Archaeologia Baltica/5, Vilnius, 2002, p. 145–161.
 VII a. pirmosios pusės karys iš Lazdininkų (Kalnalaukio) // Archaeologia Lituana/3, Vilnius, 2002, p. 81–99.
 Grafo Tiškevičiaus suriktas Palangos gintaro dirbinių rinkinys ir jo mįslinga istorija // Kultūros paminklai/10, Vilnius, 2003, p. 17–30.
 Lamata – mikroregionas, etnokultūrinė sritis ar niekieno žemė tarp kuršių ir skalvių // Kultūros paminklai/11, Vilnius, 2004, p. 61–78.
 Kai kurie gintariniai dirbiniai senuosiuose Lietuvos muziejų rinkiniuose // Kultūrologija/11, Vilnius, 2004, p. 204–218.].
 Baltų palaidojimų indai arba, kad dūšia nejaustų troškulio ir alkio // Lietuvos archeologija/28, Vilnius, 2005, p. 81–96.
 Iš baltų amatininkystės istorijos arba baltiški Berlock kabučiai // Archeologia Lituana/6, Vilnius, 2005, p. 112–130.
 Some Notes on Curonian Women’s Bead Sets with Bronze Spacer Plates in their Headbands, Headdresses Made of Cloth and Unaccountable Artefacts during Viking Age and Early Medieval Times // Archaeologia Baltica/6, Klaipėda, 2006, p. 126–142.
 Lietuvos priešistorės gintaras, monografija, Vilnius, 2007 m.
 A. Bliujienė, R. Bračiulienė. Prašmatniosios Barbaricum paribio diduomenės moterys ir jų vyrai. // Lietuvos archeologija/30, Vilnius, 2007, p. 39-68.

 Įvertinimas 
 2009 m. Lietuvos mokslo premija

 Šaltiniai 

Kategorija:Lietuvos archeologai
Kategorija:Lietuvos pedagogai
Kategorija:Lietuvos mokslo premijos laureatai
Kategorija:KU dėstytojai